60 साल की उम्र में इंडियन आईडल 13 के सेट थिरकीं एक्ट्रेस, रीना रॉय भी आईं नजर
Bollywood Actress Jayaprada Reena Roy On Indian Idol 13 Set, Video. बॉलीवुड की खूबसूरत और दिग्गज अदाकारा जयाप्रदा लंबे वक्त से बड़े पर्दे से दूर हैं। इसी बीच वह रीना रॉय के साथ इंडियन आईडल 13 के सेट पर पहुंची,
बॉलीवुड की खूबसूरत और दिग्गज अदाकारा जयाप्रदा लंबे वक्त से बड़े पर्दे से दूर हैं। इसी बीच वह रीना रॉय के साथ इंडियन आईडल 13 के सेट पर पहुंची, जिससे जुड़ा एक वीडियो सोशल मीडिया पर सामने आया है। इस वीडियो में एक्ट्रेस 'मुझे नौलखा मंगा दे रे ओ सैया दीवाने' पर डांस करती नजर आईं, जिसे देखने के बाद हर कोई जयाप्रदा की जमकर तारीफ कर रहा है।
रीना रॉय के साथ पहुंची जयाप्रदा
इस वीडियो को सोनी टीवी चैनल ने इंस्टाग्राम अकाउंट पर शेयर किया है। वीडियो में जयाप्रदा स्टेज पर ग्रीन कलर के अनारकली सूट में दिखाई दे रही हैं। उनके डांस स्टेप्स देख साफी हैरान रह गए। दूसरी तरफ रीना रॉय उनके डांस को एंजॉय करती दिखाई दे रही हैं। वीडियो को पोस्ट करते हुए मेकर्स ने कैप्शन में लिखा, 'शिवम ने जया प्रदा जी के साथ डांस करके इडियन आईडल पर चार चांद लगा दिया'।
खूबसूरती के दीवाने हुए फैंस 
इस वीडियो को सोशल मीडिया पर फैंस खूब पसंद कर रहे हैं। एक यूजर ने कमेंट करते हुए लिखा, ‘जया जी वक्त के साथ और ज्यादा खूबसूरत हो गई है, उन्हें डांस करता देख काफी अच्छा लग रहा है।’ तो वहीं दूसरे यूजर ने लिखा, ‘खूबसूरती का असल मायना जया और रीना जी को देखकर ही बनता है।’
जयाप्रदा ने कई हिट फिल्में दी हैं 
जयाप्रदा अपने शानदार अभिनय के लिए आज भी जानी जाती हैं। फैंस उनकी फिल्मों को आज भी बड़े शौक से देखते हैं। उन्होंने कई हिंदी फिल्मों में काम किया है। इन फिल्मो में सरगम, कामचोर, तोहफा, शराबी, संजोग, आखिरी रास्ता, आज का अर्जुन, थानेदार जैसी फिल्में शामिल हैं।
